मंगलवार को शेयर बाजार के शुरुआती कारोबार में मिला जुला संकेत रहा। खबर लिखे जाने के दौरान सेंसेक्‍स 0.05 प्रतिशत के सा‍थ 18.98 अंक बढ़कर 35,283.39 पर आ गया। दूसरी ओर नैशनल स्‍टॉक एक्‍सचेंज (एनएसई) में गिरावट का रुख रहा और इसका सूचकांक 0.04 प्रतिशत यानी 4.55 अंक फिसलकर 10,652.75 पर पहुंच गया। इससे पहले सोमवार को बंबई स्टॉक एक्सचेंज (बीएसई) के सेंसेक्स में 159.07 अंक की गिरावट आई और यह 0.45 प्रतिशत गिरकर 35,264.41 पर बंद हुआ था। दूसरी ओर, नैशनल स्‍टॉक एक्‍सचेंज (एनएसई) के सूचकांक में भी गिरावट आई और यह 57.00 अंक या 0.53 प्रतिशत गिरकर 10,657.30 पर बंद हुआ था।